अरपिंदर ने हालांकि सत्र में अपने सर्वश्रेष्ठ प्रदर्शन 17.09 मीटर से कमतर प्रदर्शन किया. उन्होंने जून में राष्ट्रीय अंतरराज्यीय चैंपियनशिप के दौरान यह दूरी पार हासिल की थी जिससे वह एशियाई रैंकिंग में तीसरे नंबर पर आ गए थे. अरपिंदर का सर्वश्रेष्ठ प्रदर्शन 17.17 मीटर है. वह 2014 एशियन गेम्स में पांचवें स्थान पर रहे थे. भारत के लिए इससे पहले एशियन गेम्स की तिहरी कूद में आखिरी ब्रॉन्ज मेडल 1970 में मोहिंदर सिंह गिल ने जीता था. कुल मिलाकर यह तिहरी कूद में भारत का तीसरा ब्रॉन्ज मेडल है. मोहिंदर सिंह ने 1958 में पहली बार इस स्पर्धा में सोने का तमगा हासिल किया था. यही नहीं 1982 में एस बालासुब्रहमण्यम के ब्रॉन्ज मेडल के बाद यह भारत का एशियन गेम्स में तिहरी कूद में पहला पदक भी है. इसी स्पर्धा में भाग ले रहे भारत के एक अन्य एथलीट एवी राकेश बाबू 16.40 मीटर की छलांग लगाकार छठे स्थान पर रहे.